LIITE

”Πλαγιές Πάικου” (Playies Paikou)

PGI-GR-A1088-AM01

Hakemuksen jättöpäivä: 14.4.2016

TUOTE-ERITELMÄÄN TEHTÄVÄÄ MUUTOSTA KOSKEVA HAKEMUS

1. Muutokseen sovellettavat säännöt

Asetuksen (EU) N:o 1308/2013 105 artikla – Muu kuin vähäinen muutos

2. Muutoksen kuvaus ja perustelut

2.1 Muutokset valkoviinin lajikekoostumukseen

Playies Paikou -viiniä koskevia teknistä asiakirjaa PGI-GR-A1088, tuote-eritelmää ja yhtenäistä asiakirjaa on muutettu siten, että niihin on sisällytetty lajikkeet Xinomavro (valkoviinin käyttämisessä), Negoska (valkoviinin käyttämisessä), Viognier, Gewürztraminer ja Riesling, joita voidaan käyttää missä tahansa suhteessa (kuivan, puolikuivan, puolimakean ja makean) valkoviinin lajikekoostumuksessa.

Xinomavro- ja Negoska-lajikkeista on valmistettu onnistuneesti erittäin kiinnostavaa valkoviiniä. Tätä menetelmää on jo kokeiltu menestyksekkäästi muillakin alueilla, kuten läheisillä Náusan ja Amíndeon alueilla, ja se sisältyy myös suojatun maantieteellisen merkinnän (SMM) saaneen Imathian tuote-eritelmään.

Lisäksi alueen viininviljelijät ovat istuttaneet uusia suositeltuja lajikkeita (Gewürztraminer ja Riesling) ja hyväksyttyjä lajikkeita (Viognier), minkä seurauksena on saatu tuotettua poikkeuksellisia ja omaleimaisia viinejä, jotka ilmentävät alueen viinitilojen erityispiirteitä. Uudet lajikkeet ovat sopeutuneet hyvin paikallisiin kasvuolosuhteisiin.

Xinomavro-, Negoska-, Gewürztraminer-, Riesling- ja Viognier-rypäleistä tuotetut valkoviinit ovat ominaisuuksiltaan samanlaisia kuin Playies Paikou -viinien maantieteellisen merkinnän teknisessä asiakirjassa kuvatut valkoviinit.

Tuote-eritelmää on muutettu seuraavasti:

— Tuote-eritelmän osion ”Sallitut rypälelajikkeet” ensimmäinen kohta on korvattu seuraavasti: ”Playies Paikou -valkoviiniä (SMM) (kuivat, puolikuivat, puolimakeat ja makeat valkoviinit) tuotetaan seuraavien lajikkeiden rypäleistä: Roditis, Malagouzia, Assyrtiko, Sauvignon Blanc, Chardonnay, Gewürztraminer, Riesling ja Viognier sekä Xinomavro (valkoviinin käyttämisessä) ja Negoska (valkoviinin käyttämisessä). Näitä lajikkeita saa käyttää missä tahansa suhteessa.”

— Tuote-eritelmän osion ”Sallitut rypälelajikkeet” ensimmäinen kohta on korvattu seuraavasti:

”Valkoviinin valmistus: Playies Paikou -valkoviinin (SMM) tuotannossa käytetään uusinta viininvalmistusteknologiaa. Alkoholikäymisen aikana lämpötila saa olla enintään 20 °C. Punaisille Xinomavro- ja Negoska-rypälelajikkeille käytetään samaa käymismenetelmää kuin valkoviineille.”

Vastaavanlainen muutos tehdään tuote-eritelmän ja yhtenäisen asiakirjan seuraaviin osioihin: ”Pääasialliset viininvalmistuksessa käytettävät rypälelajikkeet”, ”Sallitut rypälelajikkeet”, ”Viinien kuvaus” ja sen alainen osio ”Aistinvaraiset ominaisuudet”, jossa käsitellään (kuivaa, puolikuivaa, puolimakeaa ja makeaa) valkoviiniä, sekä osio ”Viininvalmistusmenetelmät”, jossa annetaan lisätietoja valkoviinin valmistamisesta punaisista rypälelajikkeista.

Lisäksi muutos vaikuttaa yhtenäisen asiakirjan ja tuote-eritelmän osioon ”Yhteys maantieteelliseen alueeseen” ja erityisesti sen alaosioihin ”Tuotekohtaiset tiedot” ja ”Syy-seuraussuhde”.

2.2 Makeiden roseeviinien lisääminen

Playies Paikoun teknistä asiakirjaa PGI-GR-A1088, tuote-eritelmää ja yhtenäistä asiakirjaa on muutettu siten, että niihin on sisällytetty makeat roseeviinit. Viime vuosina alueen viininvalmistajat ovat tuottaneet makeita roseeviinejä, jotka ovat vakiinnuttaneet asemansa markkinoilla.

Tuote-eritelmän osion ”Viinien kuvaus” loppuun on lisätty seuraava kohta:

”4. Makeat roseeviinit Yksityiskohtaiset ominaisuudet: — Todellinen alkoholipitoisuus vähintään: 11,5 tilavuusprosenttia — Luonnollinen vähimmäisalkoholipitoisuus: 11,0 tilavuusprosenttia — Kokonaissokeripitoisuus (g/l): vähintään 45 — Kokonaishappoisuus viinihappona ilmoitettuna (g/l): vähintään 4,8 mutta enintään 12,0 — Haihtuva happoisuus etikkahappona ilmaistuna (g/l): enintään 1,08 (18 meq/l) — Viinien kokonaisrikkidioksidipitoisuus enintään: 250 mg/l Aistinvaraiset ominaisuudet: Vahva granaattiomenanpunainen väri. Punaisista marjoista tehdyn hillon ja punaisten ruusujen tuoksu. Runsas maku ja makea jälkimaku. Alkoholin enimmäispitoisuuden osalta sovelletaan asiaankuuluvassa EU:n lainsäädännössä säädettyjä arvoja.”

Tuote-eritelmän osion ”Sallitut rypälelajikkeet” viimeinen kohta on korvattu seuraavasti:

”Playies Paikou -roseeviiniä (SMM) (kuivat, puolikuivat, puolimakeat ja makeat roseeviinit) tuotetaan Xinomavro- Limnio- Negoska-, Cabernet Sauvignon-, Syrah- ja Merlot-lajikkeiden tuoreista rypäleistä. Näitä lajikkeita saa käyttää missä tahansa suhteessa.”

Vastaavanlainen muutos tehdään myös yhtenäisen asiakirjan osioihin ”Viinien kuvaus” ja ”Sallitut rypälelajikkeet”.

2.3 Playies Paikoun (SMM) teknisen asiakirjan päivittäminen

Pyydettyjen muutosten lisäksi ja teknisen asiakirjan päivittämiseksi olemme tehneet seuraavat muutokset tuote-eritelmään: a) olemme lisänneet tai korvanneet kansallisia säännöksiä suojatun alkuperänimityksen (SAN) tai suojatun maantieteellisen merkinnän (SMM) saaneisiin viineihin sovellettavista vaatimuksista ja niiden valvonnasta ja b) olemme muuttaneet toimivaltaisia tarkastusviranomaisia koskevia tietoja.

Osio ”TARKASTUSVIRANOMAISET” on korvattu seuraavasti:

”TARKASTUSVIRANOMAISET Maaseudun kehittämis- ja elintarvikeministeriö Elintarvikkeiden pääosasto Osasto: Elintarvikkeiden käyttö ja elintarviketeknologia Yksikkö: Viinit ja alkoholijuomat Osoite : Menandrou 22 10552 Athens GREECE Puhelin: +30 2102125113, 2102125145 Faksi: +30 2105245195 Sähköposti: lkiokakis@minagric.gr, kballa@minagric.gr Maaseudun elinkeinoelämästä ja eläinlääkintäasioista vastaavat osastot Kasvinsuojelusta, laadunvalvonnasta ja kasvien terveystarkastuksista vastaavat alueelliset keskukset.”

Tämä muutos ei vaikuta yhtenäiseen asiakirjaan vaan ainoastaan tuote-eritelmään.

YHTENÄINEN ASIAKIRJA

1. Rekisteröity nimi

”Πλαγιές Πάικου” (Playies Paikou)

2. Maantieteellisen merkinnän tyyppi

SMM – suojattu maantieteellinen merkintä

3. Rypäletuotteiden luokat

1. Viini

4. Viinin/viinien kuvaus

KUIVA ROSEEVIINI

Tummanpurppura väri, jossa on häivähdys ruusunpunaista. Voimakas bukee, jota hallitsevat ruusun ja sitrushedelmien vivahteet. Hyvä tasapaino sopivan hapokkuuden ja suussa viipyilevän kukkaisen jälkimaun välillä.

— Kokonaisalkoholipitoisuus: vähintään 11,5 tilavuusprosenttia

— Luonnollinen vähimmäisalkoholipitoisuus: 11,0 tilavuusprosenttia

— Kokonaissokeripitoisuus (g/l): enintään 9,0 (kun sokeripitoisuus on suurempi kuin 4 g/l, sovelletaan komission asetuksen (EY) N:o 607/2009 liitteessä XIV vahvistettuja edellytyksiä)

— Kokonaishappoisuus viinihappona ilmoitettuna (g/l): enintään 7,5

Yleiset analyyttiset ominaisuudet

Kokonaisalkoholipitoisuus enintään (til-%): Kokonaisalkoholipitoisuus vähintään (til-%): 11,5 Vähimmäishappopitoisuus: 3,5 g/litra viinihappona ilmaistuna Haihtuvien happojen pitoisuus enintään (milliekvivalenttia/litra): 18 Kokonaisrikkidioksidipitoisuus enintään (milligrammaa/litra): 200

Alkoholin enimmäispitoisuuden osalta sovelletaan asiaankuuluvassa EU:n lainsäädännössä säädettyjä arvoja.

PUOLIKUIVA ROSEEVIINI

Tummanpurppura väri, jossa on häivähdys ruusunpunaista. Voimakas bukee, jota hallitsevat ruusun ja sitrushedelmien vivahteet. Hyvä tasapaino sopivan hapokkuuden ja suussa viipyilevän kukkaisen jälkimaun välillä. Miellyttävän tuntuinen tasapaino hapokkuuden ja makeuden sekä mietojen ja hedelmäisten vivahteiden välillä.

— Luonnollinen vähimmäisalkoholipitoisuus: 11,0 tilavuusprosenttia

— Kokonaissokeripitoisuus (g/l): vähintään 4,5 ja enintään 17,5 (kun sokeripitoisuus on suurempi kuin 12 g/l, sovelletaan komission asetuksen (EY) N:o 607/2009 liitteessä XIV vahvistettuja edellytyksiä)

— Kokonaishappoisuus viinihappona ilmoitettuna (g/l): enintään 7,5

— Viinien kokonaisrikkidioksidipitoisuus enintään: 250 mg/l (kun sokeripitoisuus on vähintään 5 g/l)

Yleiset analyyttiset ominaisuudet

Kokonaisalkoholipitoisuus enintään (til-%): Kokonaisalkoholipitoisuus vähintään (til-%): 11,5 Vähimmäishappopitoisuus: 3,5 g/litra viinihappona ilmaistuna Haihtuvien happojen pitoisuus enintään (milliekvivalenttia/litra): 18 Kokonaisrikkidioksidipitoisuus enintään (milligrammaa/litra): 250

Alkoholin enimmäispitoisuuden osalta sovelletaan asiaankuuluvassa EU:n lainsäädännössä säädettyjä arvoja.

PUOLIMAKEA ROSEEVIINI

Tummanpurppura väri, jossa on häivähdys ruusunpunaista. Voimakas bukee, jota hallitsevat ruusun ja sitrushedelmien vivahteet. Hyvä tasapaino sopivan hapokkuuden ja suussa viipyilevän kukkaisen jälkimaun välillä. Mieto maku ja suussa viipyilevä hedelmäinen ja makea tuntuma.

— Luonnollinen vähimmäisalkoholipitoisuus: 11,0 tilavuusprosenttia

— Kokonaissokeripitoisuus (g/l): vähintään 12,5 ja enintään 45 (kun sokeripitoisuus on suurempi kuin 12 g/l, sovelletaan komission asetuksen (EY) N:o 607/2009 liitteessä XIV vahvistettuja edellytyksiä)

— Kokonaishappoisuus viinihappona ilmoitettuna (g/l): enintään 7,5

Yleiset analyyttiset ominaisuudet

Kokonaisalkoholipitoisuus enintään (til-%): Kokonaisalkoholipitoisuus vähintään (til-%): 11,5 Vähimmäishappopitoisuus: 3,5 g/litra viinihappona ilmaistuna Haihtuvien happojen pitoisuus enintään (milliekvivalenttia/litra): 18 Kokonaisrikkidioksidipitoisuus enintään (milligrammaa/litra): 250

Alkoholin enimmäispitoisuuden osalta sovelletaan asiaankuuluvassa EU:n lainsäädännössä säädettyjä arvoja.

MAKEA ROSEEVIINI

Vahva granaattiomenanpunainen väri. Punaisista marjoista tehdyn hillon ja punaisten ruusujen tuoksu. Runsas maku ja makea jälkimaku.

— Luonnollinen vähimmäisalkoholipitoisuus: 11,0 tilavuusprosenttia

— Kokonaissokeripitoisuus (g/l): vähintään 45

— Kokonaishappoisuus viinihappona ilmoitettuna (g/l): enintään 12,0

— Haihtuva happoisuus etikkahappona ilmaistuna (g/l): enintään 1,08 (18 meq/l)

Yleiset analyyttiset ominaisuudet

Kokonaisalkoholipitoisuus enintään (til-%): Kokonaisalkoholipitoisuus vähintään (til-%): 11,5 Vähimmäishappopitoisuus: 4,8 g/litra viinihappona ilmaistuna Haihtuvien happojen pitoisuus enintään (milliekvivalenttia/litra): 18 Kokonaisrikkidioksidipitoisuus enintään (milligrammaa/litra): 250

Alkoholin enimmäispitoisuuden osalta sovelletaan asiaankuuluvassa EU:n lainsäädännössä säädettyjä arvoja.

KUIVA VALKOVIINI

Hohtavan vaaleanvihreä väri (jossa on keltaisia vivahteita, kun kyseessä on Xinomavro- ja Negoska-lajikkeista tehty valkoviini). Voimakas bukee, jota hallitsevat sitrushedelmien ja muiden tuoreiden hedelmien vivahteet, joissa on aavistus kukkaisuutta. Moniulotteinen maku, josta jää suuhun viipyilevä hedelmäinen jälkimaku.

— Kokonaisalkoholipitoisuus: vähintään 11,5 tilavuusprosenttia

— Luonnollinen vähimmäisalkoholipitoisuus: 11,0 tilavuusprosenttia

— Kokonaissokeripitoisuus (g/l): enintään 9,0 (kun sokeripitoisuus on suurempi kuin 4 g/l, sovelletaan komission asetuksen (EY) N:o 607/2009 liitteessä XIV vahvistettuja edellytyksiä)

— Kokonaishappoisuus viinihappona ilmoitettuna (g/l): enintään 7,5

Yleiset analyyttiset ominaisuudet

Kokonaisalkoholipitoisuus enintään (til-%): Kokonaisalkoholipitoisuus vähintään (til-%): 11,5 Vähimmäishappopitoisuus: 3,5 g/litra viinihappona ilmaistuna Haihtuvien happojen pitoisuus enintään (milliekvivalenttia/litra): 18 Kokonaisrikkidioksidipitoisuus enintään (milligrammaa/litra): 200

Alkoholin enimmäispitoisuuden osalta sovelletaan asiaankuuluvassa EU:n lainsäädännössä säädettyjä arvoja.

PUOLIKUIVA VALKOVIINI

Hohtavan vaaleanvihreä väri (jossa on keltaisia vivahteita, kun kyseessä on Xinomavro- ja Negoska-lajikkeista tehty valkoviini). Voimakas bukee, jota hallitsevat sitrushedelmien ja muiden tuoreiden hedelmien vivahteet, joissa on aavistus kukkaisuutta. Miellyttävän tuntuinen tasapaino hapokkuuden ja makeuden sekä mietojen ja hedelmäisten vivahteiden välillä.

— Luonnollinen vähimmäisalkoholipitoisuus: 11,0 tilavuusprosenttia

— Kokonaissokeripitoisuus (g/l): vähintään 4,5 ja enintään 17,5 (kun sokeripitoisuus on suurempi kuin 12 g/l, sovelletaan komission asetuksen (EY) N:o 607/2009 liitteessä XIV vahvistettuja edellytyksiä)

— Kokonaishappoisuus viinihappona ilmoitettuna (g/l): enintään 7,5

— Viinien kokonaisrikkidioksidipitoisuus enintään: 250 mg/l (kun sokeripitoisuus on vähintään 5 g/l)

Yleiset analyyttiset ominaisuudet

Kokonaisalkoholipitoisuus enintään (til-%): Kokonaisalkoholipitoisuus vähintään (til-%): 11,5 Vähimmäishappopitoisuus: 3,5 g/litra viinihappona ilmaistuna Haihtuvien happojen pitoisuus enintään (milliekvivalenttia/litra): 18 Kokonaisrikkidioksidipitoisuus enintään (milligrammaa/litra): 250

Alkoholin enimmäispitoisuuden osalta sovelletaan asiaankuuluvassa EU:n lainsäädännössä säädettyjä arvoja.

PUOLIMAKEA VALKOVIINI

Hohtavan vaaleanvihreä väri (jossa on keltaisia vivahteita, kun kyseessä on Xinomavro- ja Negoska-lajikkeista tehty valkoviini). Voimakas bukee, jota hallitsevat sitrushedelmien ja muiden tuoreiden hedelmien vivahteet, joissa on aavistus kukkaisuutta. Mieto maku ja suussa viipyilevä hedelmäinen ja makea tuntuma.

— Luonnollinen vähimmäisalkoholipitoisuus: 11,0 tilavuusprosenttia

— Kokonaissokeripitoisuus (g/l): vähintään 12,5 mutta enintään 45

— Kokonaishappoisuus viinihappona ilmoitettuna (g/l): enintään 7,5

Yleiset analyyttiset ominaisuudet

Kokonaisalkoholipitoisuus enintään (til-%): Kokonaisalkoholipitoisuus vähintään (til-%): 11,5 Vähimmäishappopitoisuus: 3,5 g/litra viinihappona ilmaistuna Haihtuvien happojen pitoisuus enintään (milliekvivalenttia/litra): 18 Kokonaisrikkidioksidipitoisuus enintään (milligrammaa/litra): 250

Alkoholin enimmäispitoisuuden osalta sovelletaan asiaankuuluvassa EU:n lainsäädännössä säädettyjä arvoja.

MAKEA VALKOVIINI

Hivenen keltaiseen taittava, hohtavan vaaleanvihreä väri (jossa on keltaisia vivahteita, kun kyseessä on Xinomavro- ja Negoska-lajikkeista tehty valkoviini). Voimakas bukee, jota hallitsevat sitrushedelmien vivahteet, joissa on aavistus kukkaisuutta. Mieto maku ja suussa viipyilevä hedelmäinen ja makea tuntuma.

— Luonnollinen vähimmäisalkoholipitoisuus: 11,0 tilavuusprosenttia

— Kokonaissokeripitoisuus (g/l): vähintään 45

— Kokonaishappoisuus viinihappona ilmoitettuna (g/l): enintään 7,5

Yleiset analyyttiset ominaisuudet

Kokonaisalkoholipitoisuus enintään (til-%): Kokonaisalkoholipitoisuus vähintään (til-%): 11,5 Vähimmäishappopitoisuus: 3,5 g/litra viinihappona ilmaistuna Haihtuvien happojen pitoisuus enintään (milliekvivalenttia/litra): 18 Kokonaisrikkidioksidipitoisuus enintään (milligrammaa/litra): 250

Alkoholin enimmäispitoisuuden osalta sovelletaan asiaankuuluvassa EU:n lainsäädännössä säädettyjä arvoja.

KUIVA PUNAVIINI

Kirkkaanpunainen väri, jossa syvänvioletteja vivahteita. Aromikas maku, jossa on vivahteita mustaherukasta, kirsikasta ja tomaatista sekä aavistus pippurisuutta. Raikas, täyteläinen ja miedon tanniininen, suussa viipyilevä vahvan hedelmäinen jälkimaku.

— Kokonaisalkoholipitoisuus: vähintään 12 tilavuusprosenttia

— Luonnollinen vähimmäisalkoholipitoisuus: 11,5 tilavuusprosenttia

— Kokonaissokeripitoisuus (g/l): enintään 9,0 (kun sokeripitoisuus on suurempi kuin 4 g/l, sovelletaan komission asetuksen (EY) N:o 607/2009 liitteessä XIV vahvistettuja edellytyksiä)

— Kokonaishappoisuus viinihappona ilmoitettuna (g/l): enintään 7,0

Yleiset analyyttiset ominaisuudet

Kokonaisalkoholipitoisuus enintään (til-%): Kokonaisalkoholipitoisuus vähintään (til-%): 12 Vähimmäishappopitoisuus: 3,5 g/litra viinihappona ilmaistuna Haihtuvien happojen pitoisuus enintään (milliekvivalenttia/litra): 20 Kokonaisrikkidioksidipitoisuus enintään (milligrammaa/litra): 150

Alkoholin enimmäispitoisuuden osalta sovelletaan asiaankuuluvassa EU:n lainsäädännössä säädettyjä arvoja.

PUOLIKUIVA PUNAVIINI

Kirkkaanpunainen väri, jossa syvänvioletteja vivahteita. Aromikas maku, jossa on vivahteita mustaherukasta, kirsikasta ja tomaatista sekä aavistus pippurisuutta. Miellyttävän tuntuinen tasapaino hapokkuuden ja makeuden sekä mietojen ja hedelmäisten vivahteiden välillä.

— Luonnollinen vähimmäisalkoholipitoisuus: 11,5 tilavuusprosenttia

— Kokonaissokeripitoisuus (g/l): vähintään 4,5 ja enintään 17,5 (kun sokeripitoisuus on suurempi kuin 12 g/l, sovelletaan komission asetuksen (EY) N:o 607/2009 liitteessä XIV vahvistettuja edellytyksiä)

— Kokonaishappoisuus viinihappona ilmoitettuna (g/l): enintään 7,0

— Viinien kokonaisrikkidioksidipitoisuus enintään: 200 mg/l (kun sokeripitoisuus on vähintään 5 g/l)

Yleiset analyyttiset ominaisuudet

Kokonaisalkoholipitoisuus enintään (til-%): Kokonaisalkoholipitoisuus vähintään (til-%): 12 Vähimmäishappopitoisuus: 3,5 g/litra viinihappona ilmaistuna Haihtuvien happojen pitoisuus enintään (milliekvivalenttia/litra): 20 Kokonaisrikkidioksidipitoisuus enintään (milligrammaa/litra): 200

Alkoholin enimmäispitoisuuden osalta sovelletaan asiaankuuluvassa EU:n lainsäädännössä säädettyjä arvoja.

PUOLIMAKEA PUNAVIINI

Kirkkaanpunainen väri, jossa syvänvioletteja vivahteita. Aromikas maku, jossa on vivahteita mustaherukasta, kirsikasta ja tomaatista sekä aavistus pippurisuutta. Mieto maku ja suussa viipyilevä hedelmäinen ja makea tuntuma.

— Luonnollinen vähimmäisalkoholipitoisuus: 11,5 tilavuusprosenttia

— Kokonaissokeripitoisuus (g/l): vähintään 12,5 mutta enintään 45

— Kokonaishappoisuus viinihappona ilmoitettuna (g/l): enintään 7,0

Yleiset analyyttiset ominaisuudet

Kokonaisalkoholipitoisuus enintään (til-%): Kokonaisalkoholipitoisuus vähintään (til-%): 12 Vähimmäishappopitoisuus: 3,5 g/litra viinihappona ilmaistuna Haihtuvien happojen pitoisuus enintään (milliekvivalenttia/litra): 20 Kokonaisrikkidioksidipitoisuus enintään (milligrammaa/litra): 200

Alkoholin enimmäispitoisuuden osalta sovelletaan asiaankuuluvassa EU:n lainsäädännössä säädettyjä arvoja.

MAKEA PUNAVIINI

Kirkkaanpunainen väri. Aromikas maku, jossa on vivahteita mustaherukasta ja kirsikasta. Syväntäyteläinen mieto maku, joka viipyy suussa pitkään.

— Luonnollinen vähimmäisalkoholipitoisuus: 11,5 tilavuusprosenttia

— Kokonaissokeripitoisuus (g/l): vähintään 45

— Kokonaishappoisuus viinihappona ilmoitettuna (g/l): enintään 7,5

Yleiset analyyttiset ominaisuudet

Kokonaisalkoholipitoisuus enintään (til-%): Kokonaisalkoholipitoisuus vähintään (til-%): 12 Vähimmäishappopitoisuus: 3,5 g/litra viinihappona ilmaistuna Haihtuvien happojen pitoisuus enintään (milliekvivalenttia/litra): 20 Kokonaisrikkidioksidipitoisuus enintään (milligrammaa/litra): 200

Alkoholin enimmäispitoisuuden osalta sovelletaan asiaankuuluvassa EU:n lainsäädännössä säädettyjä arvoja.

5. Viininvalmistusmenetelmät

a. Olennaiset viininvalmistusmenetelmät

Erityinen viininvalmistusmenetelmä

Puolikuivan, puolimakean ja makean viinin valmistuksessa viinin makeuttaminen on sallittua sovellettavien säännösten mukaisesti (asetuksen (EY) N:o 606/2009 liite I D).

Viljelymenetelmä

Viiniköynnösten kasvatuksessa käytetään tavanomaisia paikallisia viljelytekniikoita.

Viinien valmistusta koskevat rajoitukset

Valkoviinin valmistus: Playies Paikou -valkoviinin (SMM) tuotannossa käytetään uusinta viininvalmistusteknologiaa. Alkoholikäymisen aikana lämpötila saa olla enintään 20 °C. Punaisille Xinomavro- ja Negoska-rypälelajikkeille käytetään samaa käymismenetelmää kuin valkoviineille.

Punaviinin valmistus: Playies Paikou -punaviini (SMM) valmistetaan perinteisellä punaviinin valmistusmenetelmällä.

Roseeviinin valmistus: Playies Paikou -roseeviinin (SMM) tuotannossa käytetään uusinta viininvalmistusteknologiaa. Alkoholikäymisen aikana lämpötila saa olla enintään 20 °C.

b. Enimmäistuotokset

Enimmäistuotos hehtolitroina lopputuotetta hehtaaria kohden – valkoviinit

105 hehtolitraa hehtaaria kohden

Enimmäistuotos hehtolitroina lopputuotetta hehtaaria kohden – punaviinit

96 hehtolitraa hehtaaria kohden

Enimmäistuotos hehtolitroina lopputuotetta hehtaaria kohden – roseeviinit

90 hehtolitraa hehtaaria kohden

Enimmäistuotos rypälettä tai rypäleitä hehtaaria kohden – puna-, valko- ja roseeviinit

12 000 kilogrammaa rypäleitä hehtaaria kohden

Enimmäistuotos rypälettä tai rypäleitä hehtaaria kohden – Roditis-lajike

14 000 kilogrammaa rypäleitä hehtaaria kohden

6. Rajattu alue

Playies Paikou -viinien (SMM) rajattu tuotantoalue kattaa Karpín, Grivan, Guménissan, Jerakonasin ja Filirián kuntien alueet Guménissan kunnassa ja Evroposin, Polípetron ja Tumpan kuntien alueet Evroposin kunnassa, joka kuuluu Kilkísin prefektuuriin ja sijaitsee 80 metrin korkeudessa.

7. Pääasialliset viininvalmistuksessa käytettävät rypälelajikkeet

Roditis Rs – Alepou

Xinomavro N – Xinogaltso, Popolka

Negoska N

Cabernet Sauvignon N

Malagouzia B

Limnio Ν

Chardonnay B

Viognier B

Syrah N

Sauvignon Blanc B

Riesling B

Merlot N

Gewürztraminer Rs

Assyrtiko B

8. Yhteyden/yhteyksien kuvaus

Historiallinen yhteys, kulttuuriset ja sosiaaliset siteet ja maantieteellinen ympäristö

Maantieteellisen alueen tiedot

A. Historiallinen yhteys

Kun Guménissan alueen maine kasvoi SAN-viinien tuotannon ansiosta, kaikkialla Playies Paikoun SMM-alueella alettiin käyttää nykyaikaisia viininviljelytekniikoita ja kasvattaa yhä useampia rypälelajikkeita, joista valmistetaan markkinoilla menestyviä viinejä. Playies Paikoun saama suojattu maantieteellinen merkintä nivoutuukin alueella pitkään harjoitettuun viininvalmistustoimintaan, jossa yhdistyvät perinteet ja viime vuosina rakennettu nykyaikainen infrastruktuuri.

B. Kulttuuriset, sosiaaliset ja taloudelliset siteet

Viiniköynnökset ja viini ovat olleet erottamaton osa paikallisten asukkaiden kulttuuria, yhteiskuntaa ja talouselämää jo muinaisista ajoista lähtien.

Alueella järjestetyt viininmarkkinointitapahtumat ja paikalliset kulttuuriperinteet osoittavat, että tämä yhteys on edelleen voimissaan.

C. Maantieteellinen ympäristö ja maantieteellinen alkuperä

Ilmasto

Ilmasto on (Langin luokittelussa) puolikuiva ja puolikostea. Lämpösumma (peruslämpötila 10 °C): 1 980 astepäivää huhti–lokakuussa. Mantereisuus: 20,93 °C. Auringonvaloa tunteina: 1 818 huhti–lokakuussa. Keskilämpötila siinä kuussa, kun rypäleet kypsyvät: 19,8 °C. Sademäärä: 650 mm vuodessa, 65 mm siinä kuussa, kun rypäleet kypsyvät. Tuulet: Talvisin vallitsee pohjoinen Vardaris-tuuli. Kesäisin vallitsevat lempeät paikalliset tuulet, jotka tulevat pääasiassa etelästä, mutta niiden lisäksi puhaltavat koillisesta Meltemi-tuulet, jotka jäähdyttävät kesän kuumuutta.

Maaperä

Koko Playies Paikoun alueen maaperä on graniitin tyyppistä kiveä, hiekkakiveä, liuskekiveä, ofioliittia ja kalkkikiveä. Pohjamaa puolestaan koostuu punamaan, merkelin ja merkelipitoisen kalkkikiven kerrostumista, jotka muodostavat kovia ja pehmeitä kerroksia. Alueen maaperän pH on enimmäkseen neutraali tai emäksinen. Sekä kalsiumkarbonaattiekvivalentin että aktiivisen kalsiumkarbonaatin määrä alueella vaihtelee kohtuullisesta runsaaseen pois lukien jotkin alueet, joilla niitä ei ole ollenkaan. Yleisesti ottaen alueen maaperän ioninvaihtokyky on erittäin hyvä ja tarjoaa kasveille vaaditut määrät ravintoaineita, koska savimineraaleissa on runsaasti smektiittiä. Lisäksi kationinvaihto on kalsiumin ja magnesiumin osalta merkittävää. Pintakerroksissa on yleisesti ottaen riittävästi orgaanista ainesta, joka vähenee syvemmälle mentäessä. Useimmissa tapauksissa kasvit saavat alueen maaperän orgaanisesta aineksesta riittävästi typpeä kasvaakseen, ja typpilannoitteita tarvitaan vain satunnaisesti.

Topografia

Alue on erittäin kumpuilevaa ja monisuuntaista ja kaltevuudet vaihtelevat 0–30 prosentin välillä. Yhdessä maaperän ja makroilmaston kanssa nämä olosuhteet mahdollistavat viininviljelyn monessa paikassa ja ovat tärkein tekijä myös alueella kasvatettujen lajikkeiden menestymisen kannalta. Eri viinitarhojen paikallisilmastot, jotka syntyvät pääasiallisesti ilmaston ja paikallisten pinnanmuotojen yhteisvaikutuksesta, ovat keskenään erilaisia, kuten ovat myös maaperät.

Tuotetta koskevat yksityiskohtaiset tiedot

Playies Paikou -valkoviineille (SMM) on tunnusomaista vaaleanvihreä, toisinaan aavistuksen keltaiseen taittava väri. Lajikkeesta ja viinitarhan sijainnista riippuen niiden tuoksussa on aistittavissa sitrushedelmien, kukkien ja muiden hedelmien aromeja. Niille on myös ominaista sopiva syvyys ja jälkimaku, mistä on kiittäminen lähinnä lajikkeiden asianmukaista ja samantahtista kypsymistä alueella.

Playies Paikou -roseeviinit (SMM) erottuvat edukseen ruusunpunaiseen vivahtavan vahvan värinsä ansiosta. Se johtuu käytetyistä lajikkeista ja niiden kasvatusalueesta. Niiden voimakasta bukeeta hallitsevat ruusun ja sitrushedelmien vivahteet. Kaikki roseeviinit ovat tasapainoltaan erinomaisia, ennen kaikkea sopivan hapokkuutensa ansiosta.

Playies Paikou -punaviineille on tyypillistä kirkkaanpunainen väri, jossa on syvänvioletteja vivahteita, samoin kuin aromikas maku, jossa on vivahteita mustaherukasta, kirsikasta ja tomaatista sekä aavistus pippurisuutta. Ne ovat maultaan täyteläisiä ja miedon tanniinisia ja jättävät suussa viipyilevän, vahvan hedelmäisen jälkimaun.

Syy-seuraussuhde

Alueen lämpötilojen vuoksi rypäleiden kypsyminen huipentuu lajikkeesta riippuen elokuun viimeisten kymmenen päivän ja lokakuun ensimmäisten viiden päivän välisenä aikana. Tämän kypsymisajankohdan ja ilmaston huomattavan mantereisuuden vuoksi tuotetut viinit ovat tyyliltään ja aistinvaraisilta ominaisuuksiltaan viinitarhojen sijainnin ja ilmaston suoraa aikaansaannosta. Esimerkiksi kalkkipitoisella maaperällä sijaitsevissa viinitarhoissa kasvavista ja varhain kypsyvistä Xinomavro-rypäleistä saadaan miedon makuisia viinejä, kun taas savimaassa kasvavista ja myöhään kypsyvistä rypäleistä saadaan vahvan fenolisia viinejä.

Negoska-lajikkeen rypäleet kypsyvät samaan aikaan Xinomavron kanssa, ja niistä saadaan voimakkaan värisiä ja kohtuullisen hapokkaita viinejä, joiden alkoholipitoisuus on korkea ja jotka sopivat oikein hyvin yhteen Xinomavro-lajikkeen vastaavanlaisten viinien kanssa. Merlot-rypäleet kypsyvät keskimäärin syyskuun 5. päivän, Syrah-rypäleet 10. päivän ja Cabernet Sauvignon -rypäleet 20. päivän tietämillä. Merlot-rypäleistä valmistetaan mietoja viinejä, jotka ovat aromiltaan kypsän hedelmäisiä ja joiden alkoholipitoisuus on korkea, kun Syrah-viineille puolestaan on luonteenomaista ryhdikkyys, voimakas väri ja soveltuvuus pitkäjaksoiseen vanhentamiseen. Cabernet Sauvignon -rypäleistä valmistetaan viinejä, joissa on erityisiä aromeja (etenkin pienten punaisten marjojen mutta myös mausteiden aromeja) sekä sopivasti syvyyttä ja alkoholia ja jotka soveltuvat vanhentamiseen.

Chardonnay-, Sauvignon Blanc-, Gewürztraminer- ja Malagouzia-lajikkeet kypsyvät elokuun viimeisen kymmenen päivän aikana, Riesling ja Assyrtiko syyskuun ensimmäisen viiden päivän aikana, Viognier syyskuun 6.–10. päivän aikana ja Roditis syyskuun jälkipuoliskolla. Verrattain lämpimien olosuhteiden takia Chardonnay-viineille on tyypillistä kypsän trooppinen bukee ja syväntäyteläinen maku, kun taas Sauvignon Blanc -viinit ovat maaperästä riippuen pikemminkin hedelmäisiä, etenkin persikkaisia, kuin vihreitä luonteeltaan. Malagouzia- ja Gewürztraminer-lajikkeista saadaan pääasiassa viinejä, joiden bukee on voimakkaan kukkainen, ja muihin lajikkeisiin yhdistettyinä nämä rypäleet lisäävät viinin aromikkuutta. Assyrtiko-lajikkeesta valmistetut viinit ovat reheviä ja ryhdikkäitä sekä hyvin hapokkaita, ja niiden omaleimaisessa tuoksussa vuorottelevat kukat ja sitrushedelmät. Riesling-lajikkeesta valmistetut alueen viinit erottuvat edukseen hienostuneen aromikkaalla maullaan. Viognier-lajikkeesta tuotetaan viinejä, joille on tunnusomaista etenkin voimakasrunkoisuus ja soveltuvuus vanhentamiseen ja joissa kypsät hunaja-aromit hillitsevät aprikoosin ja muiden hedelmien aromeja. Roditis-lajikkeesta tuotetut viinit ovat hienostuneen aromikkaita ja maultaan täyteläisiä.

Yhteenvetona voidaan todeta, että alueella tuotettujen viinien laatu, tyyli ja omaleimaisuus ovat lähtöisin niin alueen kuin yksittäisten viinitarhojenkin maaperästä.

9. Olennaiset lisäedellytykset

Oikeudellinen kehys: EU:n lainsäädännössä

Lisäedellytyksen tyyppi: Tuotantoa rajatulla maantieteellisellä alueella koskeva poikkeus

Edellytyksen kuvaus:

Neuvoston asetuksen (EY) N:o 479/2008 soveltamista koskevista eräistä yksityiskohtaisista säännöistä tiettyjen viinialan tuotteiden suojattujen alkuperänimitysten, maantieteellisten merkintöjen ja perinteisten merkintöjen sekä merkintöjen ja esittelyn osalta annetun komission asetuksen (EY) N:o 607/2009 6 artiklan 4 kohdan b alakohta.

Oikeudellinen kehys: Kansallisessa lainsäädännössä

Lisäedellytyksen tyyppi: Tuotantoa rajatulla maantieteellisellä alueella koskeva poikkeus

Edellytyksen kuvaus:

Ilmaisun ”paikallinen viini” käyttöä pöytäviinin kuvauksessa koskevista yleisistä säännöistä annetun ministeriöiden yhteispäätöksen N:o 392169/20.10.1999 4 artiklan c kohdassa (Virallinen lehti, sarja II, nro 1985/8.11.1999) sellaisena kuin se on muutettuna ministeriöiden yhteispäätöksellä N:o 321813/29.8.2007 todetaan seuraavaa:

”Jotta pöytäviinin yhteydessä voidaan käyttää ilmaisua ”paikallinen viini” ja provinssin, prefektuurin tai prefektuuria pienemmän viininkasvatusalueen maantieteellistä merkintää, sen on oltava kyseisen prefektuurin tai jonkin sen naapuriprefektuurin viinitiloilla tuotettua. Playies Paikou -viinejä (SMM) voi tuottaa Kilkísin prefektuurissa tai sen naapuriprefektuureissa Péllassa, Thessaloníkissa ja Sérresissä sijaitsevilla viinitiloilla.”

Oikeudellinen kehys: EU:n lainsäädännössä

Lisäedellytyksen tyyppi: Merkintöjä koskevat lisäsäännökset

Edellytyksen kuvaus: Eräisiin tuotantomenetelmiin viittaavat ilmaisut

Neuvoston asetuksen (EY) N:o 479/2008 soveltamista koskevista eräistä yksityiskohtaisista säännöistä tiettyjen viinialan tuotteiden suojattujen alkuperänimitysten, maantieteellisten merkintöjen ja perinteisten merkintöjen sekä merkintöjen ja esittelyn osalta annetun komission asetuksen (EY) N:o 607/2009 66 artiklan 1, 2 ja 6 kohta.

Oikeudellinen kehys: Kansallisessa lainsäädännössä

Lisäedellytyksen tyyppi: Merkintöjä koskevat lisäsäännökset

Edellytyksen kuvaus: Eräisiin tuotantomenetelmiin viittaavat ilmaisut

Laatuviinin alkuperänimityksen saaneiden viinien ja paikallisviinien kypsytyksen, vanhentamisen ja markkinoille saattamisen ajasta sekä niiden merkinnöissä käytettävistä ilmaisuista viitaten niiden tuotantomenetelmään tai valmistustapoihin annetun ministeriön päätöksen N:o 280557/9.6.2005 3 ja 4 artikla (Virallinen lehti, sarja II, nro 818/15.6.2005), jossa vahvistetaan edellytykset seuraavien nimitysten käyttämiselle:

— ”ΝΕΟΣ ΟΙΝΟΣ” tai ”ΝΕΑΡΟΣ ΟΙΝΟΣ” (UUSI VIINI)

— ”ΩΡΙΜΑΝΣΗ ΣΕ ΒΑΡΕΛΙ” tai ”ΩΡΙΜΑΣΕ ΣΕ ΒΑΡΕΛΙ” (KYPSYTETTY TYNNYRISSÄ)

— ”ΠΑΛΑΙΩΜΕΝΟΣ ΣΕ ΒΑΡΕΛΙ” tai ”ΠΑΛΑΙΩΣΗ ΣΕ ΒΑΡΕΛΙ” (VANHENNETTU TYNNYRISSÄ)

— ”ΟΙΝΟΠΟΙΗΘΗΚΕ ΚΑΙ ΩΡΙΜΑΣΕ ΣΕ ΒΑΡΕΛΙ” tai ”ΟΙΝΟΠΟΙΗΣΗ ΚΑΙ ΩΡΙΜΑΝΣΗ ΣΕ ΒΑΡΕΛΙ” (VIINIYTETTY JA KYPSYTETTY TYNNYRISSÄ)

— ”ΟΙΝΟΠΟΙΗΣΗ ΣΕ ΒΑΡΕΛΙ” TAI ”ΟΙΝΟΠΟΙΗΘΗΚΕ ΣΕ ΒΑΡΕΛΙ” (VIINIYTETTY TYNNYRISSÄ)

Oikeudellinen kehys: Kansallisessa lainsäädännössä

Lisäedellytyksen tyyppi: Merkintöjä koskevat lisäsäännökset

Edellytyksen kuvaus: Viinivuoden painaminen merkintään

Jos viinien merkinnöissä käytetään ilmaisuja ”ΝΕΟΣ ΟΙΝΟΣ” tai ”ΝΕΑΡΟΣ ΟΙΝΟΣ” (UUSI VIINI), viinivuoden painaminen merkintään on pakollista ministeriön päätöksen N:o 280557/9.6.2005, jossa säädetään laatuviinin alkuperänimityksen saaneiden viinien ja paikallisviinien kypsytyksen, vanhentamisen ja markkinoille saattamisen ajasta sekä niiden merkinnöissä käytettävistä ilmaisuista viitaten niiden tuotantomenetelmään tai valmistustapoihin (Virallinen lehti, sarja II, nro 818/15.6.2005), 1 artiklan 2 kohdan mukaisesti.

Oikeudellinen kehys: Kansallisessa lainsäädännössä

Lisäedellytyksen tyyppi: Merkintöjä koskevat lisäsäännökset

Edellytyksen kuvaus: Merkinnöissä käytettävät ilmaisut kansallisen lainsäädännön mukaisesti.

Ministeriön päätöksen N:o 235309/7.2.2002 mukaan ilmaisut, joita voidaan käyttää Playies Paikou -viineissä, joilla on suojattu maantieteellinen merkintä (SMM), ovat seuraavat:

ΛΕΥΚΟΣ ΑΠΟ ΛΕΥΚΑ ΣΤΑΦΥΛΙΑ / Blanc de blancs (”valkoinen valkoisista rypäleistä”), ΑΠΟ ΕΡΥΘΡΑ ΣΤΑΦΥΛΙΑ / Blanc de noir (”valkoinen punaisista rypäleistä”), ΛΕΥΚΟΣ ΑΠΟ ΕΡΥΘΡΩΠΑ ΣΤΑΦΥΛΙΑ tai ΛΕΥΚΟΣ ΑΠΟ ΓΚΡΙΖΑ ΣΤΑΦΥΛΙΑ / Blanc de gris (”valkoinen roseerypäleistä tai valkoinen harmaista rypäleistä”), ΚΟΚΚΙΝΕΛΙ / kokineli (”roseeviini”), ΟΙΝΟΣ ΛΟΦΩΝ / Vin de collines (”vuoriviini”), ΟΙΝΟΣ ΠΛΑΓΙΩΝ / Vin de coteaux (”rinneviini”), ΟΡΕΙΝΩΝ ΑΜΠΕΛΩΝΩΝ tai ΑΠΟ ΟΡΕΙΝΑ ΚΡΑΣΑΜΠΕΛΑ / Vin de vignobles montagneux (”vuoriston viinitarhojen viini”).

Linkki eritelmään

http://www.minagric.gr/images/stories/docs/agrotis/POP-PGE/OINOS/PGE_trop_prodiagrafes_paikos191217.pdf